kalixlouiis/myanmar-wikipedia-corpus huggingface dataset:
ပင့်ကူလူသား အိမ်ပြန်လာခြင်း () သည် ၂၀၁၇တွင် ထွက်ရှိသော အမေရိကန် လူစွမ်းကောင်းရုပ်ရှင်ဖြစ်ပြီး မာဘယ်ကာတွန်းများမှ ပင့်ကူလူသား ဇာတ်ကောင်ကို အခြေခံထားသည်။
ကိုလံဘီယာ ရုပ်ရှင်နှင့် မာဗယ်လ်စတူဒီယို တို့ ပူးပေါင်းထုတ်လုပ်ပြီး ဆိုနီ ရုပ်ရှင်ထုတ်လုပ်ရေးက ဖြန့်ချိသည်။
ယင်းသည် ဒုတိယအကြိမ်မြောက် ပင့်ကူလူသား အသစ်တဖန် ပြန်လည်မွေးဖွားခြင်း ဖြစ်ပြီး မာဘယ်ရုပ်ရှင် စကြဝဠာ အတွက် ၁၆ ကားမြောက် ရုပ်ရှင်ဖြစ်သည်။
John Watts က ရိုက်ကူးပြီး ဇာတ်ညွှန်းကို Jonathan Goldstein နှင့် John Francis Daley, Watt နှင့် Christopher Ford, Chris McKenna နှင့် Erik Sommers တို့ က ရေးသားခဲ့သည်။
တွမ်ဟော်လန် က ပင့်ကူလူသားအဖြစ် သရုပ်ဆောင်ပြီး၊ Michael Keaton, Jon Favreau, Zendaya, Donald Glover, Tyne Daly, Marisa Tomei, နှင့် Robert Downey Jr တို့လည်း ပါဝင်သရုပ်ဆောင်ထားသည်။
ယခုပင့်ကူလူသားရုပ်ရှင်တွင် ပီတာပါကာသည် ပင့်ကူလူသားဘဝနှင့် ကျောင်းသားဘဝနှစ်ခုကြား ဗျာများပြီး နေထိုင်သွားပုံကို ပြသထားသည်။
ဖေဖော်ဝါရီလ ၂၀၁၅ တွင် မာဘယ်စတူဒီယိုနှင့် ဆိုနီရုပ်ရှင်တို့သည် ပင့်ကူလူသားဇာတ်ရုပ်ကို မျှဝေပိုင်ဆိုင်ရမည်ဟု သဘောတူထားသည်။
ပြီးခဲ့သော ၂၀၁၅ ခုနှစ်၊ ဇွန်လတွင် Holland မှာ အဓိကဇာတ်ဆောင်အဖြစ် သရုပ်ဆောင်ရမည်ဖြစ်ပြီး ဒါရိုက်တာအဖြစ် ရိုက်ကူးပေးရန် Watt ကို ငှားရမ်းခဲ့သည်။
ထို့နောက် Tomi က သရုပ်ဆောင်အဖြစ် ပါဝင်လာပြီး Daley နှင့် Goldstein တို့ကိုလဲ ဇာတ်ညွှန်းအတွက် ထပ်မံငှားရမ်းခဲ့သည်။
၂၀၁၆ ဧပြီလတွင် ရုပ်ရှင်အမည်ပေးခဲ့ပြီး Downey လည်း သရုပ်ဆောင်အဖြစ် ပါဝင်လာခဲ့သည်။
ရုပ်ရှင်အဓိကအပိုင်းများကို ၂၀၁၆ ခုနှစ်၊ ဇွန်လတွင် Fayette Country ရှိ Pinewood Atlanta စတူဒီယို နှင့် နယူးယောက်မြို့များတွင် စတင်ရိုက်ကူးခဲ့သည်။
ဇာတ်လမ်းအကျဉ်း နယူးယောက်တွင် ဖြစ်ပွားခဲ့သော တိုက်ပွဲအပြီးတွင် Adrian Toomes နှင့် သူ၏ ကယ်ဆယ်ရေးကုမ္ပဏီမှ မြို့တော်ရှင်းလင်းရေးအတွက် စာချုပ်ချုပ်ထားသော်လဲ တိုနီ၏ အမေရိကန် အပျက်အစီး ထိန်းချုပ်ရေးအဖွဲ့ (U.S. Department of Damage Control D.O.D.C) မှ လက်လွှဲရယူခဲ့သည်။
Toomes သည် သူ၏စီးပွားရေးလုပ်ငန်း ပျက်ခဲ့သော်လည်း သူ၏ဝန်ထမ်းအချို့ကို စည်းရုံးပြီး Chitauri နည်းပညာကို ထိန်းသိမ်းပြီး အဆင့်မြင့်လက်နက်ဆန်းများကို ထုတ်လုပ်ရောင်းချခြင်းများ လုပ်ကိုင်ခဲ့သည်။
ရှစ်နှစ်ခန့်ကြာပြီးနောက် ပီတာပါကာ မှာ Avengers အဖွဲ့ထဲသို့ တိုနီ၏ အကူအညီဖြင့် ပါဝင်ခွင့်ရခဲ့သော်လည်း တိုနီမှ သူ့အား တကယ့်Avenger အစစ်တစ်ယောက်ကဲ့သို့ မဖြစ်နိုင်သေးကြောင်းပြောသဖြင့် သိပ္ပံနှင့် နည်းပညာ အထက်တန်းကျောင်းတွင် ဆက်လက်ကျောင်းတတ်နေရသေးသည်။
ပါကာသည် ကျောင်း၏ Decathlon အဖွဲ့မှ နုတ်ထွက်ပြီး ရာဇဝတ်မှုတိုက်ခိုက်ရေးတွေမှာ အာရုံစိုက်ပြီး အချိန်ပိုပေးခဲ့သည်။
တစ်ညတွင် ပါကာသည် Toomes အဖွဲ့၏ လက်နက်ဆန်းများနှင့် ATM စက်ကို ဓားပြတိုက်ခြင်းမှ ကာကွယ်ခဲ့ပြီး သူ့အိမ်ခန်းထဲသို့ပြန်လာစဉ်တွင် သူ၏ အချစ်ဆုံးသူငယ်ချင်းဖြစ်သော နက်မှ ပါကာမှာ ပင့်ကူလူသားဖြစ်ကြောင်းသိရှိသွားခဲ့သည်။
နောက်တစ်ညမှာလဲ Toomes၏ လက်ထောက်များဖြစ်သော Jackson Brice နှင့် Herman Schultz တို့ ဒေသခံ ရာဇဝတ်သား Aaron Davis နှင့် လက်နက်အရောင်းအဝယ်လုပ်နေတာကို နှောက်ယှက်ခဲ့သည်။
သို့သော် ပါကာမှာ တန်ပြန်တိုက်ခိုက်ခံရပြီး ရေနစ်သေမလိုဖြစ်ရာမှ Stark ပေးထားသော ဝတ်စုံ(ပင်ကူလူသား ဝတ်စုံကို စောင့်ကြည့်နေသော)မှ ကယ်ဆယ်ပေးခဲ့ပြီး တိုနီသည် အန္တရာယ်ရှိသော ရာဇဝတ်မှုများတွင် မပါဝင်ရန် သတိပေးခဲ့သည်။
Toomes မှ Brice ကို မတော်တဆ သတ်မိခဲ့ပြီး Schultz မှာ Toomes ရဲ့ လူယုံလူဆိုးဖြစ်လာခဲ့သည်။
ပါကာနှင့် နက် တို့သည် Brice ကျန်ခဲ့သော လက်နက်ကို လေ့လာနေပြီး စွမ်းအင်တုံးကို ဖယ်ရှားနိုင်ခဲ့သည်။
ပါကာ သည် Schultz တွင် ထောက်လှမ်းရေး ကိရိယာလေး တပ်ပေးလိုက်ပြီး ထိုကိရိယာအားဖြင့် Schultz သည် မေရီလန်းကို သွားနေသည်ကို သိခဲ့သည်။
ထို့နောက် ပါကာသည် Decathlon အဖွဲ့တွင် ပြန်ပါဝင်ပြီး အဖွဲ့နှင့် Washington, D.C ကိုလိုက်သွားခဲ့သည်။
ပါကာနှင့် နက်တို့သည် ပင်ကူလူသားဝတ်စုံမှာ ထောက်လှမ်းရေးကိရိယာကို ဖယ်ရှားခဲ့ပြီး(တိုနီ၏ ထောက်လှမ်းခြင်းမှ ရှောင်ရှားရန်) ပိတ်ထားသောအဆင့်မြင့်နည်းပညာများကိုလဲ အသုံးပြုခွင့် ဖွင့်လိုက်သည်။
ထို့နောက် ပါကာသည် Toomes၏ D.O.D.C ကားများမှ လက်နက်များခိုးယူခြင်းကို ကာကွယ်ရန် ကြိုးစားရာမှ စွမ်းအင်အသုံးလွန်ပြီး ကားထဲတွင်ပိတ်မိခဲ့သည်။
သူ၏ Decathlon ပြိုင်ပွဲလဲ လွတ်သွားခဲ့သည်။
နက်၏ အိတ်ထဲမှ စွမ်းအင်တုံးမှာ စိတ်ချရခြင်းမရှိတာ သိရှိပြီးနောက် သူ့သူငယ်ချင်းတွေရှိရာ ဝါရှင်တန် အထိန်းအမှတ်ကျောက်တိုင်ဆီသို့ လိုက်သွားခဲ့သည်။
သူရောက်သွားချိန်မှာ စွမ်းအင်တုံးမှာ စွမ်းအားများထွက်ပြီး နက်နှင့် သူ့သူငယ်ချင်းများမှာ ဓာတ်လှေကားအတွင်းမှာ ပိတ်မိနေပြီး ဒေသဆိုင်ရာ အာဏာပိုင်များ တားဆီးနေတဲ့ကြားမှ သူ့ငယ်ချင်းများနှင့် သူတစ်ဖက်သတ်ချစ်နေတဲ့ လဇ်တို့ကို ကယ်တင်နိုင်ခဲ့ပါတယ်။
နယူးယောက်သို့ ပြန်ရောက်သောအခါ ပါကာသည် ဒေသခံ ရာဇဝတ်သား Aaron Davis ကိုစည်းရုံးပြီး Toomesရဲ့ ခြေလှမ်းများကို စုံစမ်းခဲ့ပြီး စတမ်ကျွန်း ကူတို့သင်္ဘောပေါ်တွင် လက်နက်ကုန်ကူးမည်ကို သိခဲ့ရသည်။
ပါကာသည် Toomsရဲ့ လက်နက်ဝယ်သူအသစ်ကို ဖမ်းဆီးပေးနိုင်ခဲ့သော်လည်း Toomes မှာ လွတ်မြောက်သွားခဲ့သည်။
ထို့အပြင် Toomesရဲ့ လက်နက်မှ ကူးတို့သင်္ဘောကို မတော်တဆ ထက်ပိုင်းဖျက်ပြီးသား ဖြစ်သွားသည်။
ပါကာမှာ အစွမ်းကုန် ကယ်တင်ရန်ကြိုးစားသော်လဲ မတတ်နိုင်ဖြစ်နေစဉ်တွင် တိုနီမှာ ဝင်ကယ်လိုက်ရသည်။
တိုနီမှာ ပါကာကို စိတ်ဆိုးပြီး ပင့်ကူလူသားဝတ်စုံကို ပြန်သိမ်းသွားခဲ့သည်။
ပါကာဟာ သူ့ရဲ့ ကျောင်းသားဘဝမှာ ဆက်လက်နေထိုင်နေပြီး ကျောင်းသားဟောင်းများ ပြန်လည်တွေ့ဆုံပွဲကို လဇ်ကို တူတူတတ်ပြီး ကရန် ဖိတ်ခေါ်ခဲ့သည်။
ထိုညမှာပင် လဇ်သည် Toomes ၏သမီးဖြစ်ကြောင်း သိလိုက်ရပြီး ပါကာသည် ပင့်ကူလူသားဆိုတာကို Toomes က သိသွားခဲ့သည်။
ထို့အပြင် ယင်းညမှာပင် Toomes သည် D.O.D.C ၏ ပစ္စည်းသယ်ယူပို့ဆောင်ရေး လေယာဉ်ကို ပြန်ပေးဆွဲမည်ကို ပါကာ သိရှိသွားပြီး ကပွဲမှ ထွက်လာခဲ့သည်။
D.O.D.C ၏ လေယာဉ်ထဲတွင် Avenger များ၏ လက်နက်များပါဝင်ပြီး Avenger Tower မှ သူတို့၏ ရုံးချုပ်အသစ်ကို ရွှေ့ပြောင်းရန် ဖြစ်သည်။
ပါကာသည် သူ့၏ ဝတ်စုံအဟောင်းကိုသာ ဝတ်ဆင်ပြီးတိုက်ပွဲဝင်ရန် ထွက်လာခဲ့သည်။
ပါကာသည် Schultz ၏တိုက်ခိုက်ခြင်းကို ခံရပြီး နက်၏အကူအညီဖြင့် ကျော်ဖြတ်လာနိုင်ခဲ့သည်။
နက်က ပါကာကို Toomes ၏ မြေအောက်ခန်းကို သွားနိုင်အောင် လမ်းပြပေးခဲ့သည်။
Toomes သည် ပါကာကို မြေအောက်ခန်းဖြိုချပြီး သတ်ခဲ့သော်လည်း ပါကာလွတ်မြောက်ခဲ့သည်။
နောက်ဆုံးတွင် ပါကာသည်Toomes ကို ခက်ခက်ခဲခဲ သေသေကြေကြေတိုက်ခိုက်ခဲ့ပြီး ပင့်ကူမျှင်များနဲ့ ချီနှောင်ကာ ရဲလက်အပ်နိုင်ခဲ့သည်။
ပါကာ၏ ကြိုးစားမှုများကြောင့် တိုနီသည် Avengers အချိန်ပြည့်အဖွဲ့ဝင်အဖြစ် ဝင်ရောက်ရန် ဖိတ်ခေါ်ခဲ့သော်လည်း ပါကာက ငြင်းပယ်ခဲ့သည်။
တိုနီဟာ ပါကာနှင့်စကားပြောပြီး ပေပါပေါ့ ကို လက်ထပ်ခွင့် တောင်းခဲ့သည်။
တိုနီသည် ပါကာကို သူ၏ ပင့်ကူလူသားဝတ်စုံကို အိမ်တွင်သွားထားပေးခဲ့ပြီး ဝတ်ကြည့်စဉ်မှာ အန်တီမေက တွေ့သွားပြီး ရုပ်ရှင်ကို အဆုံးသတ်ခဲ့သည်။
မာဘယ်ရုပ်ရှင်ထုတ်လုပ်ရေး၏ ထုံးစံအတိုင်း ရုပ်ရှင်အဆက်တွင် Gargan သည် ထောင်တွင်းတွင် Toomes အနားကပ်ပြီး ပင့်ကူလူသားသည် ဘယ်သူလဲ မေးခဲ့သည်။
သို့သော်လည်း Toomes ကမဖြေခဲ့ဘဲ "If I know who he was, he would already be dead." ဟုသာ ပြောခဲ့သည်။
အချက်အလက်သိပ္ပံပညာ () သမိုင်းကြောင်း ဒိန်းမတ်ကွန်ပျူတာသိပ္ပံပညာရှင်၊ ကွန်ပျူတာသိပ္ပံလောကအတွက် နိုဘယ်လ်ဆုလို ဂုဏ်သိက္ခာကြီးမားလှတဲ့ တားရင်းဆုရှင် ပီတာနော Peter Naur (25 October 1928 – 3 January 2016) က၊ ကွန်ပျူတာသိပ္ပံ ဆိုတဲ့စကားလုံးကို အစားထိုးဖို့ဆိုတဲ့ရည်ရွယ်ချက်နဲ့ ၁၉၆၀ လောက်ကတည်းက စတင်သုံးစွဲခဲ့တာပါ။
အချက်အလက်သိပ္ပံ ဆိုတဲ့ဝေါဟာရကို အချက်အလက်ဗေဒ (datalogy) ဆိုတဲ့စကားလုံးနဲ့ အပြန်အလှန်ဖလှယ်ပြီး စတင်အသုံးပြုခဲ့ကြပါတယ်။
ပီတာနော ၁၉၇၄ မှာ ရေးသားထုတ်ဝေခဲ့တဲ့ "ကွန်ပျူတာနည်းလမ်းများအား တိကျစွာ တိုင်းတာစစ်ဆေးလေ့လာသုံးသပ်ခြင်း" (Concise Survey of Computer Methods) ဆိုတဲ့စာအုပ်မှာ အချက်အလက်သိပ္ပံဆိုတဲ့စကားလုံးကို တရားဝင် ကျယ်ကျယ်ပြန့်ပြန့် သီးသီးသန့်သန့် စတင်သုံးစွဲခဲ့ပါတယ်။
ညီလာခံခေါင်းစဉ်ကြီးတစ်ခုထဲမှာ ပထမဆုံးအကြိမ်အဖြစ် ထည့်သွင်းအသုံးပြုခဲ့တာကတော့ အပြည်ပြည်ဆိုင်ရာ အမျိုးအစားခွဲခြားခြင်းပညာရပ်ဆိုင်ရာအသင်းများအဖွဲ့ချုပ် (International Federation of Classification Societies - IFCS) က 1996 ခုနှစ်မှာ ဂျပန်နိုင်ငံ၊ ကိုဘေး (Kobe) မြို့ မှာ ကျင်းပခဲ့တဲ့ " အချက်အလက်သိပ္ပံပညာ နှင့် အမျိုးအစားခွဲခြားခြင်းပညာတို့နှင့်ဆိုင်သော နည်းလမ်းများ" (Data Science, classification, and related methods) ဆိုတဲ့ ညီလာခံကြီးမှာပါ။
အဲဒီနောက် ၂၀၀၁ ခုနှစ်မှာ၊ အမေရိကန်နိုင်ငံ အင်ဒီယားနားပြည်နယ် ပါဂျူးတက္ကသိုလ်ရဲ့ ကွန်ပျူတာသိပ္ပံပါမောက္ခ နဲ့ စာရင်းအင်းပညာပါမောက္ခ ဝီလီယံ အက်စ် ကလိဗ်လန်း William S. Cleveland (၁၉၄၃ ခု မွေးဖွား) က တိုးတက်ချဲ့ထွင်ထားတဲ့ စာရင်းအင်းပညာကို အဆင့်မြင့်တွက်ချက်ခြင်းပညာရပ်နဲ့ပေါင်းစည်းပြီး အချက်အလက်သိပ္ပံပညာကို သီးခြားပညာရပ် သီးသန့်ဘာသာရပ်တစ်ခုအဖြစ် ၂၀၀၁ ခုနှစ်၊ ဧပြီလထုတ် အပြည်ပြည်ဆိုင်ရာ စာရင်းအင်းပညာသုံးသပ်ချက် International Statistical Review (အတွဲ-၆၉၊ အမှတ်-၁) စာစောင်မှာ "Data Science: An Action Plan for Expanding the Technical Areas of the Field of Statistics" ဆိုတဲ့ဆောင်းပါးနဲ့စတင်မိတ်ဆက်ခဲ့ပါတယ်။
၂၀၀၂ ခုနှစ် ဧပြီလမှာ အပြည်ပြည်ဆိုင်ရာသိပ္ပံကောင်စီ ရဲ့ အချက်အလက်သိပ္ပံနှင့်နည်းပညာကော်မတီ (The International Council for Science: Committee on Data for Science and Technology - CODATA)က အချက်အလက်သိပ္ပံပညာဂျာနယ် ကိုစတင်ထုတ်ဝေခဲ့ပါတယ်။
လျှပ်စစ်နှင့် အီလက်ထရောနစ်အင်ဂျင်နီယာသိပ္ပံ (IEEE)က ၂၀၁၃ ခုနှစ်မှာ " အချက်အလက်သိပ္ပံပညာ နှင့် အဆင့်မြင့် သရုပ်ခွဲဆန်းစစ်လေ့လာမှုပညာ Data Science and Advanced Analytics" လုပ်ငန်းအဖွဲ့ ကိုစတင်ဖွဲ့စည်းခဲ့ပြီး ၂၀၁၄ ခုနှစ်မှာ အချက်အလက်သိပ္ပံပညာနဲ့ဆိုင်တဲ့ အပြည်ပြည်ဆိုင်ရာ ညီလာခံကြီးကို ပထမဆုံးအကြိမ်ကျင်းပခဲ့ပါတယ်။
နှမလက်လျှော့နေလေတော့ ကို ရှင်မဟာရဋ္ဌသာရ ရေးဖွဲ့ခဲ့သည်။
ကဗျာအမျိုးအစားမှာ ပိုဒ်စုံရတု ဖြစ်သည်။
အရေးအသား ရှင်မဟာရဋ္ဌသာရသည် ကိုရင်ဘဝတွင် ချစ်သူရည်းစား ရှိ၏။
ပညာပြည့်စုံပါက အိမ်ရာထူထောင်ရန် ရည်ရွယ်ထား၏။
သို့ပါသော်လည်း ဆရာဖြစ်သူက လောကီတွင်နေခြင်းထက် လောကုတ္တရာတွင် နေခြင်းသည် ပို၍မြတ်ကြောင်း၊ စာတော်သူတစ်ဦးဖြစ်သည့်အတွက် လောကုတ္တရာတွင် နေထိုင်ပါက ပို၍ အကျိုးရှိပြီး သာသနာအကျိုးကို သယ်ပိုးရာတွင် ပို၍ ကောင်းမည်ဖြစ်ကြောင်း ပြောပြဆုံးမ၏။
ရှင်မဟာဋ္ဌသာရလည်း ဆရာ့စကားနားထောင်ကာ ရဟန်းအဖြစ်နှင့် နေထိုင်မည်ဖြစ်ကြောင်း ပြော၏။
ချစ်သူအား မိမိကို မမျှော်လင့်တော့ရန် နှမလက်လျှော့နေလေတော့ ပျို့ ကို ရေးသားခဲ့သည်။
နှမလက်လျှော့နေလေတော့ ၁။
ပုရေနိသင်၊ ဆက်တိုင်းကြင်၍၊ အိမ့်ရှင်အစစ်၊ ငယ်ကျွမ်းချစ်နှင့်၊ ထပ်ရစ်လက်သင်၊ ထုံးစတွင်၌၊ သွေးငင်ကြမ္မာ၊ ဝါသနာကြောင့်၊ ဆရာမိဘ၊ ကွပ်ဆုံးမလည်း၊ ချစ်စထုံးနှောင်၊ ပျော်ရအောင်ဟု၊ သန်းခေါင်မဟူ၊ အတူယှဉ်တွဲ၊ သန်လွှဲမခန့်၊ ကိုယ်သက်စွန့်၍၊ ဝေးစွန့်ခရီး၊ ချုံကြီးတောအုံ၊ ဝါးရုံဝါးထွေး၊ သစ်ကျားဘေးကို၊ မတွေးဆံဖျား၊ မလေးစားတည့်၊ တရားသံဝေ၊ အောက်မေ့ချေသော်၊ ကြေးရွှေဂဟေ၊ မစပ်ချေသို့၊ စာပေတတ်ပွန်၊ သီလက္ခန်နှင့်၊ ကျမ်းဂန်သိမြောက်၊ ပဉ္ဇင်းရောက်က၊ ထပ်လောက်ကျင့်ဖွယ်၊ ရှေးသောနှယ်ကို၊ အဘယ်ကြိုးစားရှာလေတော့မည်။
လူမြေတိတွင်၊ ဘက်မမြင်သား၊ သန့်စင်ငယ်က၊ လက်တော်လှနှင့်၊ ချိန်းချစေ့ရေ၊ မှာစာခွေကို၊ စသေလိပ်ပြီး၊ ခင်းနှီးကွတ်ကျယ်၊ ပြောင်မျိုးခြယ်၍၊ ဆင်စွယ်ဝန်းယှက်၊ မွေးမက်ရက်သည်၊ အသက်တို့က၊ ဆက်လှာရလည်း၊ မူလသိက္ခာ၊ ဆုံးမစာနှင့်၊ ငါးဖြာဝိနည်း၊ စောင့်စည်းပညတ်၊ အပ်ထတိသွား၊ ဆံတဖျားမျှ၊ မမှားအာရုံ၊ ကာမဘုံကို၊ မမြုံရချေ၊ သေငယ်သေစွ၊ ကမ္ပလွေရင်ပိုက်၊၊ တကိုက်လည်းကျွတ်၊ စာလက်လွတ်၍၊ ဖြစ်တတ်ဘိသည်၊ သင်္သာရှည်ခဲ့၊ ဖန်လည်ရဟက်၊ တပတ်ပတ်လျှင်၊ အနတ္ထဒုက္ခ၊ အနိစ္စလည်း၊ နှလုံးပူစွ၊ ပေးလှူစွန့်ကြ၊ သည်ဘဝတွင်၊ နှမလက်လျှော့ နေလေတော့ဟု၊ ချစ်ပေါ့မကြုံ၊ ညှိုးငယ်ပုံစွ၊ ရှက်ဟုံကြေးကြုပ်၊ ချမင်းတုပ်သို့၊ စိတ်ချုပ်မဖွင့်၊ ပျံလွင်မေတ္တာ၊ ကရုဏာနှင့်၊ တဏှာလောဘ၊ ဒေါသမြှေးထူ၊ ရမ္မက်မြူကို၊ ဘယ်သူနှိုးရှာလေတော့မည်။
ဆုပေသိချင်၊ ငယ်ကျွမ်းဝင်နှင့်၊ သို့ပင်တာရှည်၊ ပျော်ရမည်ဟု၊ ညောင်စည်သားများ၊ မြို့ရှေ့ပါးဝယ်၊ ထင်ရှားကျော်ဟိုး၊ ရုက္ခစိုး၌၊ ပုဆိုးကြာညွန့်၊ ပိတ်လျှပ်ကွန့်တို၊ ဖြန့်၍တံ့ငယ်မည်မြွက်ဟ၊ နှုတ်သံမြနှင့်၊ ခက်မတစ်ထောင်၊ ပညောင်စောင့်တတ်၊ ရှင်နတ်မြတ်ကို၊ တိုင်မှတ်သေသေ၊ ပြုမိပေရှင့်၊ မကွေသစ္စာ၊ ဝါသနာကြောင့်၊ ရုပ်ဝါပျိုရွယ်၊ သနားဖွယ်ဘိ၊ ရှေးနှယ်ကြိုးကုပ်၊ ချမင်းတုပ်နှင့်၊ ခွက်မြုပ်ခါညီ၊ နရီမောင်းချ၊ ဒေသနိမိတ်၊ သက်ကြီးဆိတ်လည်း၊ မမှိတ်မျက်တောင်၊ သည်းခေါင်ဆူလည်၊ ရှိလိမ့်မည်ဟု၊ လွမ်းသည်ထပ်ဆင့်၊ ဖူးချိန်သင့်ကို၊ မျှော်လင့်ခိုးရှာလေတော့သည်'''။
thumb|ကျောက်စက်ပန်းဆွဲ (Stalactites)ဂူအမိုးတွင်ရေစက်ကလေးများ တွဲလဲခိုနေပြီး အချို့အငွေ့ပျံသဖြင့် ထုံးကျောက်များကပ်လျက်ကျန်နေသည်။
ထုံးကျောက်များ တစ်ရစ်ပြီးတစ်ရစ် စုမိသောအခါ ဂူအမိုးမှ တွဲလဲကျနေသော ကျောက်စက်ပန်းဆွဲများ (Stalactites) ဖြစ်ပေါ်လာသည်။
ဟန်နာယူရီ သည် မြန်မာနိုင်ငံရှိ မိတ်ကပ်အလှဖန်တီးရှင်နှင့် ကြော်ငြာမော်ဒယ်တစ်ဦး ဖြစ်သည်။
သူမသည် Magic 4 မိတ်ကပ်စတူဒီယိုကို တည်ထောင်ခဲ့သူလည်း ဖြစ်သည်။
​မြန်မာနိုင်ငံတွင် နည်းပါးနေသေးသည့် ရုပ်ရှင် မိတ်ကပ်အထူးပြု လိမ်းခြယ်သူများထဲမှ တစ်ဦးဖြစ်သည်။
Myanmar Celebrity News Hanna Yuri Said She Is Not An Evildoer ငယ်ဘဝ ဟန်နာယူရီအား ဇန်နဝါရီလ ၁၇ ရက်နေ့၊ ၁၉၉၃ ခုနှစ်တွင် တောင်ကြီးမြို့တွင် ဖွားမြင်ခဲ့သည်။
သူမသည် ငယ်စဉ်ကတည်းက မိတ်ကပ်ပညာကို စိတ်ဝင်စားခဲ့ပြီး အထက်တန်းအောင်မြင်သောအခါ ထိုင်းနိုင်ငံ သို့ သွားရောက်ပြီး ရုပ်ရှင်မိတ်ကပ်အထူးပြုပညာကို သင်ယူခဲ့သည်။
အနုပညာလမ်းကြောင်း ဟန်နာယူရီသည် ပွဲဦးထွက်အနေဖြင့် ဝိညာဉ်စိမ်း ဇာတ်ကားအတွက် သရဲဇာတ်ကောင်မိတ်ကပ် အထူးပြုလုပ်ချက်ကို ဇာတ်ကား တစ်ကားစာ တာဝန်ယူပြင်ဆင်ပေးရန်အတွက် ကမ်းလှမ်းခံရသည်။
ထိုမှတစ်ဆင့် သူမပြင်ဆင်ထားသည့် မိတ်ကပ်ပုံများသည် အင်တာနက်တွင် ပျံ့နှံ့သွားကာ ပရိသတ်အားပေးမှုကို ရရှိခဲ့သည်။
သူမသည် မိတ်ကပ်ပညာရှင် ဖြစ်ရုံသာမက ကြော်ငြာမော်ဒယ် နှင့် ထိုင်းအလှကုန် ပစ္စည်းမော်ဒယ်အဖြစ်ပါ လုပ်ကိုင်သည်။
ဖက်ရှင်ရှိုးပွဲများလည်း လျှောက်သည်။
သီချင်းရုပ်ရှင်များတွင်လည်း ပါဝင်သရုပ်ဆောင်ခဲ့ပီး Myanmar Celebrity Media နှင့် ပူးပေါင်းတင်ဆက်ကာ ပြည်ပခရီးသွားအစီအစဉ်များကိုလည်း ရိုက်ကူးခဲ့သည်။
Myanmar Celebrity Channel ထိုင်းနိုင်ငံ၊ဘန်ကောက်ကရိုးရာသင်္ကြန်ပွဲကို Hanna Yu Ri နဲ့သွားလည်ကြရအောင် Myanmar Celebrity Channel 2 မိတ်ကပ်ဟန်နာယူရီ(Hanna Yu Ri)နှင့်ခဏတာ Hanna Yuri Makeup Artist Night Out Makeup Tutorial- Hanna Yuri ဟန်နာယူရီသည် သူမ၏ရည်းစားဖြစ်သော ဘန်နီဖြိုး၏ သီချင်းဗီဒီယိုများဖြစ်သော နှစ်ပတ်လည် နှင့် မနက်၄နာရီ တို့တွင် ပါဝင်သရုပ်ဆောင်ခဲ့သည်။
သူမသည် Forever Young မည်သောအလှကုန်ပစ္စည်း ရောင်းချမှုကြောင့် ပြဿနာပေါင်းများစွာ ဖြေရှင်းခဲ့ရပြီး လူပေါင်းများစွာရဲ့ ဝေဖန်မှုကိုခံခဲ့ရသည်။
လက်ရှိတွင် Fujifilm Myanmar ၏ Key Opinion Leader အဖြစ်လည်းကောင်း Dermaster ၏ Brand Ambassador အဖြစ်လုပ်ကိုင်လျက် ရှိသည်။
လူနေမှုဘဝ ဟန်နာယူရီ သည် မြန်မာအဆိုတော် နှင့် သရုပ်ဆောင် ဘန်နီဖြိုး နှင့် ၇နှစ်တာ လက်​တွဲခဲ့သည်။
၂၀၁၆ခုနှစ်တွင် အဆိုတော်ဘန်နီဖြိုး သည် အင်တာဗျူးတစ်ခုတွင် သူနှင့် ဟန်နာယူရီ တို့၏ ၇နှစ်တာရည်းစားဘဝသည် ပြီးဆုံးသွားပြီ​ ဖြစ်ကြောင်းဖြေကြားခဲ့သည်။
သူမသည် ပြဿနာများဖြင့် ဘဝအခြေအနေ ခက်ခဲနေသောအချိန်တွင် ချစ်သူနဲ့လမ်းခွဲခဲ့သည်။
ကိုးကား ပြင်ပလင့်ခ်များ Category:ရှမ်းလူမျိုးများ။
ဘိုယာနာ ဘုရားရှိခိုးကျောင်း သည် အလယ်ခေတ် ဘူဂေးရီးယန် အော်သိုဒေါက်စ် ဘုရားကျောင်းတစ်ခု ဖြစ်ပြီး ဘူဂေးရီးယားနိုင်ငံ၏ မြို့တော် ဆိုဖီယာမြို့၏ မြို့စွန် ဘိုယာနာ ရပ်ကွက်တွင် တည်ရှိသည်။
၁၉၇၉ ခုနှစ်တွင် ထို အဆောက်အဦးအား ယူနက်စကို ကမ္ဘာ့အမွေအနှစ် နေရာ စာရင်းသို့ ထည့်သွင်း သတ်မှတ်ခဲ့သည်။
၂ ထပ် ဘုရားရှိခိုးကျောင်း အဆောက်အအုံ၏ အရှေ့ဘက်ခြမ်းမှာ ၁၀ ရာစု နှောင်းပိုင်း သို့မဟုတ် ၁၁ ရာစု အစောပိုင်းတွင် ဆောက်လုပ်ခဲ့ပြီး အလယ်ခြမ်းကို ၁၃ ရာစု ဒုတိယ ဘူဂေးရီးယန်း အင်ပိုင်ယာ လက်ထက်တွင် ထပ်မံ တည်ဆောက်ခဲ့ကာ အနောက်ဘက်သို့ ထပ်မံချဲ့ထွင်ခြင်း အပါအဝင် အဆောက်အဦး တစ်ခုလုံးအား ပြီးစီးအောင် တည်ဆောက်မှုကို ၁၉ ရာစု အလယ်ပိုင်းတွင် ပြုလုပ်ခဲ့သည်။
ရှုခင်းပုံ ၈၉ ခုနှင့် လူပုံ ၂၄၀ တို့ကို ဘုရားကျောင်း၏ နံရံများတွင် ရေးဆွဲထားသည်။
မဒရာ မြင်းစီးသမား ဆိုသည်မှာ အလယ်ခေတ် အစောပိုင်း ကျောက်တုံးပေါ်တွင် ထွင်းထုထားသော ကျောက်ဆစ်ရုပ်တု ဖြစ်ပြီး ဘူဂေးရီးယားနိုင်ငံ အရှေ့မြောက်ပိုင်း ရှူးမန်ဒေသ၏ အရှေ့ဘက် မဒရာ ကျေးရွာအနီး မဒရာ ကုန်းမြေမြင့်ပေါ်တွင် တည်ရှိသည်။
ထိုရုပ်တုသည် ၇ရာစု နှောင်းပိုင်း သို့မဟုတ် ၈ ရာစု အစောပိုင်း ဘူလ်ဂါခန် တာဗယ်၏ လက်ထက် တွင် ထွင်းထု ခဲ့မည်ဟု ယူဆရသည်။
၁၉၇၉ ခုနှစ်တွင် ယူနက်စကို ကမ္ဘာ့အမွေအနှစ်နေရာ စာရင်းတွင် ထည့်သွင်းသတ်မှတ်ခြင်း ခံခဲ့ရသည်။
ကာဇန်လက်၏ သရေးရှန်း ဂူသင်္ချိုင်း သည် အုတ်ဖြင့် ဆောက်လုပ်ထားသော အမိုးခုံး ပျားအုံ သဏ္ဌန် ဂူသင်္ချိုင်း တစ်ခု ဖြစ်ပြီး ဘူဂေးရီးယားနိုင်ငံ အလယ်ပိုင်း ကာဇန်လက်မြို့ အနီးတွင် တည်ရှိသည်။
ထိုဂူသင်္ချိုင်းသည် သရေးရှန်း နီခရိုပိုးလစ်၏ တစိတ်တဒေသ ဖြစ်သည်။
ထို ဂူသင်္ချိုင်းတွင် ကျဉ်းမြောင်းသော စင်္ကြန်လမ်း နှင့် အဝိုင်းပုံ မြှုပ်နှံရာ ခန်းမဆောင်တို့ ပါရှိပြီး ထိုနေရာ နှစ်ခုစလုံးအား အသုဘ ထုံးစံ ပွဲတော်တွင် ပါဝင်သော သရေးရှန်း စုံတွဲ၏ ပုံများဖြင့် နံရံတွင် ရေးဆွဲထားသည်။
ထို အဆောက်အဦးမှာ ဘီစီ ၄ ရာစု တွင် တည်ဆောက်ခဲ့ပြီး ၁၉၇၉ ခုနှစ်မှစ၍ ယူနက်စကိုမှ ထိန်းသိမ်းစောင့်ရှောက်ခဲ့သော ကမ္ဘာ့အမွေခံ နေရာတစ်ခု ဖြစ်လာခဲ့သည်။
တက္ကသိုလ်တင်ခ သည် မြန်မာနိုင်ငံသား စာရေးဆရာတစ်ဦး ဖြစ်သည်။
တက္ကသိုလ်တင်ခကို ၁၉၄၀ ပြည့်နှစ်၊ ဇန်နဝါရီလ ၂၇ ရက်နေ့၊ စနေနေ့တွင် သထုံခရိုင်၊ သိမ်ဆိပ်မြို့နယ်၊ ကတိုက်ကလေးကျေးရွာတွင် ဖွားမြင်ခဲ့သည်။
မိဘများမှာ အဖ ဦးချစ်ကျော်၊ အမိ ဒေါ်သန်းရင်တို့ ဖြစ်ကြသည်။
၁၉၅၆ ခုနှစ်တွင် ရန်ကုန်မြို့၊ တာမွေအစိုးရအထက်တန်းကျောင်းမှ တက္ကသိုလ်ဝင်တန်းအောင်မြင်ခဲ့သည်။
၁၉၅၇ ခုနှစ်၊ ဧပြီလ၊ သင်္ကြန်အထူးထုတ် မြန်မာ့အလင်းသတင်းစာတွင် ပွဲသဘင် မနွှဲချင် သဘင်နွမ်းတာပ လေးချိုးကဗျာကို တက္ကသိုလ်မောင်တင်ခ ကလောင်အမည်ဖြင့် ပထဦးဆုံးအကြိမ် ပုံနှိပ်ဖော်ပြခြင်း ခံရသည်။
၁၉၅၉ ခုနှစ် သက်လျာမဂ္ဂဇင်း ကဗျာပြိုင်ပွဲတွင် ပညာ လေးလုံးစပ်ကဗျာကို တက္ကသိုလ်တင်ခအမည်ဖြင့် ဒုတိယဆုရရှိကာ ပုံနှိပ်ဖော်ပြခြင်း ခံခဲ့ရသည်။
မြန်မာ့အလင်း၊ ဟံသာဝတီ သတင်းစာများတွင် ကဗျာ၊ ဆောင်းပါးများစွာ ရေးသားခဲ့သည်။
၁၉၆၀ ပြည့်နှစ်တွင် ဝိဇ္ဇာအထွေထွေဂုဏ်ထူးဖြင့် (မြန်မာစာအဓိက)ဘွဲ့ ရခဲ့သည်။
၁၉၆၀ − ၆၁ ခုနှစ်တွင် ရန်ကုန်တက္ကသိုလ်၌ မြန်မာစာနည်းပြအဖြစ် တာဝန်ထမ်းဆောင်ခဲ့သည်။
အောင်ဆန်းသူရိယလှသောင်းကျောင်းတွင် (၁၉၆၀ − ၆၄) ခုနှစ်အထိ အထက်တန်းနည်းပြဆရာအဖြစ် တာဝန်ထမ်းဆောင်ခဲ့သည်။
၁၉၆၄ ခုနှစ်တွင် တပ်မတော်ဗိုလ်လောင်းသင်တန်း အမှတ် (၃၁) သို့ တက်ရောက်ခဲ့သည်။
(၁၉၆၅ − ၆၉) ခုနှစ်များတွင် အမှတ် (၉၇) ခြေလျင်တပ်ရင်း၌ တပ်စုမှူး၊ တပ်ခွဲမှူးတာဝန်များကို ထမ်းဆောင်ခဲ့သည်။
၁၉၆၉ ခုနှစ်၊ ဇွန်လတွင် စစ်တက္ကသိုလ်သို့ ပြောင်းရွှေ့ရောက်ရှိပြီး နည်းပြဆရာ၊ လက်ထောက်ကထိက၊ ကထိက၊ ပါမောက္ခ၊ လက်ထောက်စာပေညွှန်ကြားရေးမှူး တာဝန်များကို အဆင့်ဆင့် ထမ်းဆောင်ခဲ့သည်။
၁၉၇၄ − ၇၉ ခုနှစ်တွင် မဟာဝိဇ္ဇာဘွဲ့ကို ဂုဏ်ထူးဖြင့် အောင်မြင်ခဲ့သည်။
ကုန်းဘောင်ခေတ် သုတစကားပြေကျမ်းများလေ့လာချက်စာတမ်း တင်သွင်းခဲ့သည်။
ရှုမဝ၊ မြဝတီ၊ ငွေတာရီ၊ စန္ဒာ၊ သောင်းပြောင်းထွေလာ မဂ္ဂဇင်းများ၊ လုပ်သားပြည်သူ့နေ့စဉ်၊ မြန်မာ့အလင်းနှင့် ကြေးမုံသတင်းစာများတွင် ကဗျာ၊ စာပေဆောင်းပါးများစွာ ရေးသားခဲ့သည်။
(၁၉၈၉-၉၃) ခုနှစ်များတွင် လုပ်သားပြည်သူ့​နေ့စဉ် (ယခု မြန်မာ့အလင်း) စာ​ပေအနုပညာကဏ္ဍတွင် မြန်မာစာ​ပေမှ ရှာ​ဖွေ​တွေ့ရှိချက်များနှင့် အခြား စာ​ပေယဉ်​ကျေးမှုအနုပညာ သုတ​ရေးရာများကို စဉ်ဆက်မပြတ် ​ရေးသား​ဖော်ပြခဲ့ပြီး ၁၉၉၃ ခုနှစ်တွင် ​ဆောင်းပါး ၃၄ ပုဒ် ​ရွေးထုတ်ကာ ​ဆောင်းပါး​ပေါင်းချုပ်စာအုပ်ကို မြန်မာ့ဇာတိမာန်အဘိဓာန် အမည်ဖြင့် ဂုဏ်ထူးစာ​ပေမှ ပုံနှိပ်ထုတ်​ဝေခဲ့သည်။
ပြင်ဦးလွင်မြို့စာ​ပေနှင့်စာနယ်ဇင်းဥက္ကဋ္ဌ၊ မြန်မာနိုင်ငံစာ​ပေနှင့်စာနယ်ဇင်းအဖွဲ့ဒုတိယဥက္ကဋ္ဌ(၁) တာဝန်များ ထမ်း​ဆောင်လျက်ရှိသည်။
၁၉၉၃ ခုနှစ်၊ အမျိုးသားစာပေဆု၊ သုတပဒေသာ (ဝိဇ္ဇာပညာရပ်)ဆုအတွက် တက္ကသိုလ်တင်ခ၏ မြန်မာ့ဇာတိမာန်အဘိဓာန် စာအုပ်ကို ဂုဏ်ထူးတိုက်စာပေတိုက်က ဆွတ်ခူးရရှိခဲ့သည်။
၁၉၉၅ ခုနှစ်၊ ဖေဖော်ဝါရီလတွင် ပြန်ကြားရေးဝန်ကြီးဌာနသို့ ပြောင်းရွှေ့ရောက်ရှိခဲ့ပြီး သတင်းနှင့်စာနယ်ဇင်းလုပ်ငန်း ဦးဆောင်ညွှန်ကြားရေးမှူး တာဝန်များ ထမ်းဆောင်ခဲ့သည်။
မြန်မာ့အလင်း၊ ကြေးမုံ၊ နယူးလိုက်အော့ဖ်မြန်မာ သတင်းစာများ၊ နိုင်ငံတကာသတင်းဂျာနယ်၊ ရွှေမောင်းသံဂျာနယ်၊ နိုင်ငံဂုဏ်ရည်မဂ္ဂဇင်းနှင့် အခြားဂျာနယ်မဂ္ဂဇင်းများတွင် ကဗျာ၊ ဆောင်းပါးများ ရေးသားပြုစုခဲ့သည်။
ကိုးကား ပညာရေး ဝန်ကြီးဌာန မြန်မာစာနှင့် ဘာသာစကားပညာရေးဦးစီးဌာန ကဏ္ဍ:မြန်မာစာအဖွဲ့ဝင်များ ကဏ္ဍ:မြန်မာ အမျိုးသား စာရေးဆရာများ ကဏ္ဍ:၁၉၄၀ မွေးဖွားသူများ ကဏ္ဍ:မြန်မာ စာရေးဆရာများ။
ဝဘ်ဘရောက်တစ်ခုဖြစ်သည့် Opera ကို ဝင်းဒိုး၊ macOS နှင့် Linux စက်လည်ပတ်မှုစနစ် (Operating Systems) များတွင် အသုံးပြုနိုင်သည်။
Opera Software မှ တီထွင်ထုတ်လုပ်ထားသည်။
Blink layout engine ကို အသုံးပြုထားသည်။
အစောပိုင်းကနဦး ဗားရှင်း (Version) များသည် Presto layout engine ကို အသုံ:ပြုထားပြီး လက်ရှိအချိန်ထိ အသုံးပြုနေဆဲ ဖြစ်သည်။
FreeBSD စနစ်ပေါ်တွင် အလုပ်လုပ်ဆောင်သည်။
Opera ၏ ပြောကြားချက်အရ အသုံးပြုသူမှာ သန်းပေါင်း ၃၅၀ ကျော်ရှိကာ ၂၀၁၄ ခုနှစ်၏ လေးပုံတစ်ပုံသော ပမာဏ ဖြစ်သည်။
မိုဘိုင်း Opera ကို အသုံးပြုသူ အရေအတွက်မှာ၂၀၁၅ ခုနှစ်၊ မေလတွင် ၂၉၁ သန်း ရောက်ရှိခဲသည်။
SlashGeek ၏ အချက်အလက်များအရ Opera သည် အခြားသော ဝဘ်ဘရောက်ဆာများတွင် ပါဝင်သည့် အသွင်အပြင် (features) များကို နောက်ပိုင်းတွင် ထည့်သွင်းလာခဲ့သည်။
Speed Dial, pop-up blocking, browser session, private browsing, tabbed browsing ကဲ့သို့သော အသွင်အပြင်များ ဖြစ်သည်။
ဥပါသကာ နှင့် ဥပါသိကာ ဟူသည် ရတနာသုံးပါးကို ကိုးကွယ်ဆည်းကပ်သော ဒကာ ဒကာမများကို ခေါ်ဆိုသော ဝေါဟာရဖြစ်၏။
သရဏဂုံတည်သူမှန်သမျှ ကြီးကြီးငယ်ငယ် အမျိုးသားဖြစ်လျှင် ဥပါသကာ၊ အမျိုးသမီးဖြစ်လျှင် ဥပါသိကာဟု ခေါ်သည်။
သာသနာတော် တည်တံ့ပြန့်ပွားရေးအတွက် ဥပါသကာ ဥပါသိကာတို့၏ အခန်း ကဏ္ဍမှာ အရေးပါလှသည်။
ဥပါသကာ ဥပါသိကာအကြောင်း ဥပါသကာ ဥပါသိကာတို့သည် သံဃာတော် အရှင်မြတ်များနှင့် ဓမ္မာနုဂ္ဂဟ၊ ပစ္စယာနုဂ္ဂဟအားဖြင့် အပြန်အလှန် ကျွန်းကိုင်းမှီ ကိုင်းကျွန်းမှီ သူ့တာဝန် ကိုယ့်တာဝန် ကျေပွန်အောင် လက်တွဲထမ်းဆောင်ကြရ၏။
သံဃာတော်များနှင့် အေးအတူ ပူအမျှ စိတ်ထားရသူများ ဖြစ်သည်။
ပစ္စည်းလေးပါး တာဝန် ထမ်းဆောင်ရသူများ ဖြစ်၍ မိမိပိုင် ပစ္စည်းဥစ္စာကို ရဟန်းသံဃာများနှင့် မခွဲခြားဘဲ သာတူညီမျှ အတူတကွ သုံးစွဲနိုင်သူများလည်း ဖြစ်၏။
ဥပါသကာမည်သည် သာသနာဆုတ်ယုတ်မည့် အရေးကိစ္စ ပေါ်လျှင်လည်း ကြောင့်ကြမဲ့ မနေ၊ သံဃာတော်များနှင့်အတူ လက်တွဲ၍ ဆောင်ရွက်ရ၏။
ယုတ်စွအဆုံး သံဃာတော်များ အချင်းချင်း မသင့်မမြတ် ဖြစ်သည်ကို တွေ့လျှင်ပင် ညီညတ်အောင် ဆောင်ရွက်ပေးရသည်။
ကောသမ္ဗီမြို့တွင် ပစ္စည်းလေးပါးဖြင့် အကြပ်ကိုင်၍ပင် ညီညွတ်စေခဲ့ဖူး၏။
မြတ်စွာဘုရားရှင်သည် အနာဂတ်သာသနာအတွက် ရဟန်း သံဃာတော်နှင့်ရဟန်းမများနည်းတူ ဥပါသကာနှင့် ဥပါသိကာမတို့အားလည်း အားထားမျှော်လင့်တော်မူ၏။
တာဝန်လည်း ပေးအပ်ထားတော်မူခဲ့၏။
သာသနာပြုရာတွင် ဝိနည်းသိက္ခာပုဒ်များကြောင့် ရဟန်း သံဃာတော်များ မဝင်ဆံ့၊ မဆောင်ရွက်နိုင်သော ကိစ္စများရှိတတ်၏။
ထိုကိစ္စမျိုးကို လူဒကာ ဒကာမတို့ ဆောင်ရွက်မှသာ ရနိုင်သည်။
ဥပါသကာ ဥပါသိကာမတို့သည် ရဟန်းတော်များနည်းတူ သာသနာ့တာဝန်များ ရှိကြသည့် အားလျော်စွာ ဥပါသကာ ဥပါသိကာမတို့၌ ရှိသင့်ရှိထိုက်သော ကိုယ်ကျင့်တရား၊ ဂုဏ်အရည်အသွေးများ အပြည့်ရှိအောင်လည်း ကြိုးစားကြရာ၏။
ဥပါသကာ၏ ကိုယ်ကျင့်သီလ မြတ်စွာဘုရားက "ဥပါသကာဟူသည် ငါးပါးသီလနှင့် ပြည့်စုံရမည်"ဟု မဟာနာမ် သာကီဝင်မင်းအား မိန့်ကြားတော်မူခဲ့သည်။
ငါးပါးသီလ မလုံခြုံလျှင် အကျင့်သီလရှိသော ဥပါသကာ မမည်ပေ။
ဥပါသကာ၏ အသက်မွေးမှု ဥပါသကာသည် အကျင့်သီလ ပြည့်စုံရုံမျှဖြင့်လည်း မပြီးသေး၊ အပြစ်ကင်းသော အသက်မွေးမှု လုပ်ငန်းမျိုးကို လုပ်ကိုင်အသက်မွေးရန် လိုပေသေးသည်။
ဥပါသကာတို့ ရှောင်ကြဉ်ရမည့် အသက်မွေးမှု လုပ်ငန်း (၅) မျိုးရှိကြောင်း မြတ်စွာဘုရား ဟောကြားခဲ့သည်။
ထို(၅)မျိုးတို့မှာ လက်နက်ကုန် ရောင်းဝယ်ခြင်း၊ လူကုန် ရောင်းဝယ်ခြင်း၊ အသားကုန် ရောင်းဝယ်ခြင်း၊ သေရည်အရက် မူးယစ်ဆေးဝါး ရောင်းဝယ်ခြင်း အဆိပ်ကုန် ရောင်းဝယ်ခြင်း တို့ဖြစ်သည်။
ဖော်ပြပါ (၅)မျိုးတို့မှာ မိမိ သူတပါး ထိခိုက်ပျက်စီးစေတတ်၍ မတရားသော အပြစ်မကင်းသော ရောင်းဝယ်မှုဟု ခေါ်၏။
ဥပါသကာသည် ထိုမတရားသော ရောင်းဝယ်မှုတို့ကို ရှောင်ကြဉ်ပြီး အပြစ်ကင်းသော ကုန်ပစ္စည်းများကို ရောင်းဝယ်ခြင်း၊ လယ်ယာလုပ်ကိုင်ခြင်း စသော အမှုများ ပြုလုပ်၍ အသက်မွေးကြရမည် ဖြစ်ပေသည်။
လည်း ရှုပါ။
ဥပါသကာ ဆုတ်ယုတ်ကြောင်း (၇)မျိုး အင်္ဂုတ္တိုပါဠိတော်လာ ဥပါသကာ အရည်အချင်း ညံ့ဖျင်းယုတ်လျော့စေတတ်သော အကြောင်းအင်္ဂါ(၇)မျိုးမှာ - (၁) ရဟန်းသံဃာတော်များအား တွေ့ဆုံဖူးမြော်မှု ယုတ်လျော့ခြင်း။
(၂) တရားနာယူမှု၌ မေ့လျော့ခြင်း။
(၃) ကိုယ်ကျင့်သီလ လုံခြုံအောင် မစောင့်ထိန်းခြင်း။
(၄) ရဟန်းသံဃာတော်များအပေါ်၌ ကြည်ညိုမှု အားနည်းခြင်း။
(၅) ခြုတ်ခြယ်စောင်းမြောင်းကာ အပြစ်ရှာလိုစိတ်ဖြင့် တရားနာယူခြင်း။
(၆) သာသနာအပြင်ဘက်၌ အလှူခံပုဂ္ဂိုလ်အား ရှိခိုး မြော်ကိုး ရှာမှီးခြင်း။
(၇) ကုသိုလ်ကောင်းမှု ပြုလုပ်သော အခါလည်း သာသနာတော် အပြင်ဘက်၌သာ ဦးစားပေး ရှေးဦးစွာ ပြုလုပ်ပြီး သာသနာတော်၌ နောက်မှ ကောင်းမှု ပြုလုပ်ခြင်း - တို့ ဖြစ်သည်။
ဥပါသကာ ပြည့်စုံကြောင်း အရည်အချင်းကောင်း(၇)မျိုးကိုလည်း ပြောင်းပြန်အားဖြင့် မှတ်ယူနိုင်သည်။
ဥပါသကာ ဂုဏ် ၁၀-ပါး ဥပါသကာ ဥပါသိကာတို့ယူစရာ ဂုဏ်များမှာ - (၁) သံဃာများနှင့် ချမ်းသာဆင်းရဲ မကွဲမပြား တရားကိုစောင့်ရှောက်ကြီးမှူးခြင်း။
(၂) အကုသလ ဒုစရိတ ဓမ္မတို့ကို ရှောင်ရှားခြင်း။
(၃) ဗုဒ္ဓသာသနာတော်ကို ထွန်းကားကြီးပွားစေခြင်း။
(၄) ဒိဋ္ဌိဇုကမ္မ ခေါ် အယူကိုဖြောင့်မတ်စေခြင်း။
(၅) အင်း အိုင် မန္တရား နတ် စုန်းစသော လောကီလုပ်ငန်းများကို မယုံကြည် မကိုးစားခြင်း။
(၆) တစ်ပါးဘုရားကို မကိုးကွယ်ရန် ကြောင့်ကြတစ်ခု မပြုတော့ခြင်း။
(၇) ကိုယ် နှုတ် နှစ်ပါးကို စောင့်ရှောက်လုံခြုံစေခြင်း။
(၈) ငြူစူခြင်း ဣသာမှကင်းခြင်း။
(၉) မစဉ်းလဲ မကောက်ကျစ်ခြင်း။
(၁၀) ရတနာသုံးရပ်ကို မပြတ်ဆည်းကပ်ခြင်း တို့ ဖြစ်သည်။
ဆက်စပ်ဖတ်ရှုရန် အာဇီဝဋ္ဌမကသီလ ကိုးကား Category:ဗုဒ္ဓဘာသာ။
တက္ကသိုလ်မောင်မောင်ကြီး သည် မြန်မာနိုင်ငံသား စာရေးဆရာတစ်ဦး ဖြစ်သည်။
၁၉၁၄ ခုနှစ်တွင် ရန်ကုန်မြို့၌ ဖွားမြင်သည်။
အမည်အရင်းမှာ ဦးမောင်မောင်ကြီး ဖြစ်သည်။
ငယ်စဉ်က ဧကရီဝိတိုရိယ မိန်းကလေးကျောင်းနှင့် ရန်ကုန်ဟိုက်စကူးကျောင်းတို့တွင် ပညာသင်ကြားခဲ့သည်။
ထို့နောက် ရန်ကုန်တက္ကသိုလ်တွင် မြန်မာစာဂုဏ်ထူးတန်းတက်ပြီး ဝိဇ္ဇာဂုဏ်ထူးဘွဲ့၊ မဟာဝိဇ္ဇာဘွဲ့များ ရရှိခဲ့သည်။
ရန်ကုန်တက္ကသိုလ် မြန်မာစာဌာနတွင် နည်းပြဆရာကလေးအဖြစ် စတင်ဆောင်ရွက်ပြီး ရာထူးအဆင့်ဆင့်တိုးမြှင့်ကာ မြန်မာစာပါမောက္ခအဖြစ် တာဝန်ထမ်းဆောင်ပြီး အငြိမ်းစားယူသည်။
စာပေဆိုင်ရာ၊ ပညာရေးဆိုင်ရာ တာဝန်အမျိုးမျိုးကိုလည်း ဆောင်ရွက်ခဲ့သည်။
၁၉၈၂ ခုနှစ်တွင် ကွယ်လွန်ခဲ့သည်။
တက္ကသိုလ်မောင်မောင်ကြီးသည် ဘာသာစာပေ ယဉ်ကျေးမှုဆိုင်ရာ ဆောင်းပါးများ၊ ကိုယ်တွေ့ဖြစ်ရပ်ဆောင်းပါးများ၊ ပင်ကိုရေးဝတ္ထုများ၊ ဘာသာပြန်ဝတ္ထုများနှင့် ပုံပြင်များ ရေးသားခဲ့သည်။
တက္ကသိုလ်မောင်မောင်ကြီး၏ စာပေများတွေ စာမျက်ရှု၊ မြန်မာစာသင်ကြားရေး၊ အုတ်မြစ်တစ်လွှာ၊ အသုံးချမြန်မာစာ၊ မြန်မာစကားပြေသမိုင်းစသည့် ဘာသာစာပေရေးရာ စာအုပ်များ၊ အချစ်အလွမ်း စွန့်စားခန်း၊ ဂျင်ဂျစ်ခန်စသည့် ဘာသာပြန်ဝတ္ထုများ ပါဝင်သည်။
ကိုးကား ကဏ္ဍ:မြန်မာ တက္ကသိုလ် ပါမောက္ခများ ကဏ္ဍ:မြန်မာ အမျိုးသား စာရေးဆရာများ ကဏ္ဍ:မြန်မာ စာရေးဆရာများ။
အိုင်ဗန်နိုဗိုရှိ ကျောက်ဆစ်ဘုရားရှိခိုးကျောင်းများသည် ကျောက်တုံးကို ထွင်းထုထားသော ဘုရားရှိခိုးကျောင်းများ၊ ဝတ်ပြုရာနေရာများ နှင့် ဘုန်းကြီးကျောင်းများဖြစ်ပြီး ဘူဂေးရီးယားနိုင်ငံရှိ အခြားသော ဘုရားကျောင်းများနှင့် မတူပဲ တမူထူးခြားနေကာ ရို့စ်မြို့တောင်ဘက် ၂၀ ကီလိုမီတာ အကွာ၊ ရူဆန်စကီလွန် မြစ်၏ အထက် ၃၂ မီတာ အမြင့် ကျောက်တုံးထူထပ်သော ကမ်းပါးပေါ်၊ အိုင်ဗန်နိုဗို ကျေးရွာအနီးတွင် တည်ရှိသည်။
ထို အဆောက်အဦးများသည် လှပပြီး ကောင်းမွန်စွာ ထိန်းသိမ်းထားသည့် အလယ်ခေတ် ပန်းချီလက်ရာများကြောင့် ထင်ရှားသည်။
ထိုဘုရားကျောင်းများသည် ရူဆန်စကီ လွန် သဘာဝ ဥယျာဉ် အတွင်းတွင် တည်ရှိသည်။
သည် နော်ဝေနိုင်ငံ ဆိုးထရောင်လက် ကောင်တီရှိ မြို့နှင့် စည်ပင်သာယာနယ်နိမိတ်တစ်ခု ဖြစ်သည်။
ဂေါဒယ်လ်ခရိုင်အတွင်းတွင် ပါဝင်သည်။
စည်ပင်သာယာနယ်နိမိတ်၏ အုပ်ချုပ်ရေး တည်ရှိရာမှာ ရဲရို့စ်မြို့ ဖြစ်သည်။
အခြား ပါဝင်သော ကျေးရွာများမှာ ဘရက်ကန်၊ ဂလာမော့စ်၊ ဖရေးဂျင်း၊ ဂယ်လာ နှင့် ဟစ်တာဒါးလန် တို့ဖြစ်ကြသည်။
သတ္တုတွင်း မြို့ဖြစ်သော ရဲရို့စ်မြို့အား တစ်ခါတစ်ရံ ဘတ်ခ်စတေးဒန် ဟု ခေါ်ကြပြီး ကျောက်တုံးမြို့ဟု အဓိပ္ပာယ်ရကာ သမိုင်းကြောင်းအရ ကြေးနီသတ္တုတူးဖော်ခြင်း နှင့် ပတ်သက်သော နာမည်ဆိုးကြောင့် ဖြစ်သည်။
ထိုမြို့သည် နော်ဝေနိုင်ငံ သမိုင်းတွင် သတ္တုတွင်းမြို့အဖြစ် သတ်မှတ် ခဲ့သော မြို့ နှစ်မြို့ အတွင်းမှ တစ်မြို့ဖြစ်ပြီး အခြားမြို့မှာ ငွေသတ္တုမြို့ ဖြစ်သော ကောင်းစဘတ်မြို့ ဖြစ်သည်။